
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
-----------------------------
ΠΕΡΙΦΕΡΕΙΑΚΗ ΔΙΕΥΘΥΝΣΗ
ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ
ΕΚΠΑΙΔΕΥΣΗΣ ΙΟΝΙΩΝ ΝΗΣΩΝ
------------------------------
ΑΥΤΟΤΕΛΗΣ ΔΙΕΥΘΥΝΣΗ ΔΙΟΙΚΗΤΙΚΗΣ, ΟΙΚΟΝΟΜΙΚΗΣ & ΠΑΙΔΑΓΩΓΙΚΗΣ ΥΠΟΣΤΗΡΙΞΗΣ

Διεύθυνση:	Κτήρια Μαρκεζίνη
	Αλυκές Ποταμού, 49150 Κέρκυρα
Πληροφορίες:	Γεωργία Τσαμπαλά
Τηλέφωνο:	26610 82195 (εσωτ. 110)
Ιστότοπος:	www.pdeionion.gr
E-mail:	mail@ionion.pde.sch.gr

Κέρκυρα:   17/09/2025
Αρ. Πρωτ.: Φ23/4369

Προς: 1. Δημοτικά Σχολεία Δ. Νότιας Κέρκυρας
	  (δια της οικείας Δ/νσης)
            2. Γυμνάσια Δήμου Νότιας Κέρκυρας  
                (δια της οικείας Δ/νσης)
            3. Π.Ε.Π.Ε. Ιονίων Νήσων
            4. Επόπτριες Ποιότητας Π/θμιας και  
                Δ/θμιας Εκπ/σης Κέρκυρας
                (δια της οικείας Δ/νσης)
            5. Σχ. Σύμβουλο Εκπ/σης Φυσικής Αγωγής 	   Κέρκυρας
	   (δια της οικείας Δ/νσης)
            6. Σχ. Σύμβουλοι Εκπ/σης Κέρκυρας
	   (δια των οικείων Δ/νσεων)

[bookmark: _Hlk208921691] ΘΕΜΑ:  Ευρωπαϊκή Εβδομάδα  Αθλητισμού 2025
Σχετ: 1. To υπ’ αριθμ. 111770/Δ5/15-9-2025, έγγραφο του ΥΠΑΙΘΑ
          2. To υπ’ αριθμ. 112605/Δ5/16-9-2025, έγγραφο του ΥΠΑΙΘΑ

Στο πλαίσιο του εορτασμού της 12ης Πανελλήνιας Ημέρας Σχολικού Αθλητισμού 2025, η οποία εναρμονίζεται, όπως κάθε χρόνο, με την Ευρωπαϊκή Ημέρα Σχολικού Αθλητισμού, η Περιφερειακή Διεύθυνση ΠΕ & ΔΕ Εκπαίδευσης σε συνεργασία με την Περιφέρεια Ιονίων Νήσων – Διεύθυνση Τουρισμού, Πολιτισμού και Αθλητισμού, την ΤΕ ΣΕΓΑΣ Κέρκυρας και την Ομοσπονδία Κρίκετ υλοποιεί το ευρωπαϊκό πρόγραμμα  # BEACTIVE και το εθνικό πρόγραμμα δράσεων # BeActiveHellas, εγκεκριμένο από τη Γενική Γραμματεία Αθλητισμού του ΥΠΑΙΘΑ , «Ευρωπαϊκή Εβδομάδα  Αθλητισμού 2025».

Για το λόγο αυτό καλούνται οι μαθητές των Δ’, Ε΄, ΣΤ’ Τάξεων  Δημοτικού και οι μαθητές των  Γυμνασίων των σχολικών μονάδων του Δήμου Νότιας Κέρκυρας, να συμμετάσχουν την Τρίτη 23 Σεπτεμβρίου και ώρα 9:30 π.μ., στο Δημοτικό Στάδιο Λευκίμμης, σε σειρά  αθλητικών  δράσεων και δραστηριοτήτων που περιλαμβάνουν αθλητικές δραστηριότητες στίβου, αθλοπαιδιές,  γνωριμία με το άθλημα του ΚΡΙΚΕΤ, με στόχο την ανάδειξη, εκτός των άλλων, της παιδαγωγικής αξίας του σχολικού αθλητισμού και την καλλιέργεια των αξιών και αρετών που απορρέουν από αυτόν.

Παρακαλούνται οι Δ/ντες/ντριες των σχολικών μονάδων να δηλώσουν τη συμμετοχή τους στην ιστοσελίδα: 
https://forms.gle/3y3ufyVybS6aTtzi8
αναφέροντας τη σχολική τους μονάδα, τον αριθμό των μαθητών/τριών  καθώς και των εκπ/κών τους και τα λοιπά στοιχεία που ζητούνται στην ιστοσελίδα, μέχρι την Παρασκευή 19 Σεπτεμβρίου 2025 και ώρα 15:00.

 Ιδιαίτερη προσοχή να δοθεί ώστε να διασφαλιστεί η προσκόμιση Υπεύθυνης Δήλωσης Συμμετοχής από τον/την γονέα ή κηδεμόνα του μαθητή/της μαθήτριας, στην οποία δηλώνεται ότι «αποδέχεται, ο μαθητής/η μαθήτρια να συμμετέχει στις αθλητικές δράσεις» και ότι «συναινεί στη φωτογράφιση και βιντεοσκόπησή του/της».
Επίσης οι Δ/ντές/ντριες των Σχολικών Μονάδων να ελέγξουν και να διαθέτουν τα ΑΔΥΜ των μαθητών/τριών, που θα συμμετέχουν στη δράση, διότι αποτελεί απαραίτητη προϋπόθεση συμμετοχής. 

Ευχαριστούμε θερμά  την  Περιφέρεια Ιονίων Νήσων, που με πρωτοβουλία του Περιφερειάρχη κ. Ιωάννη Τρεπεκλή, με το πέρας των αθλητικών δράσεων θα παραδώσει αθλητικό υλικό (μπάλες ποδοσφαίρου, καλαθοσφαίρισης και πετοσφαίρισης) σε όλους/ες τους/τις Προϊστάμενους/νες, Διευθυντές/ντριες των σχολικών μονάδων Π/θμιας και Δ/θμιας Εκπ/σης.
Όσοι/ες Προϊστάμενοι/νες, Διευθυντές/ντριες, δεν μπορέσουν να παρευρεθούν στις αθλητικές δράσεις, θα λάβουν σχετική ενημέρωση για τον τρόπο παραλαβής του αθλητικού υλικού.



	
	
	Ο Περιφερειακός Διευθυντής
Πρωτοβάθμιας και Δευτεροβάθμιας Εκπαίδευσης Ιονίων Νήσων




ΠΕΤΡΟΣ Δ. ΑΓΓΕΛΟΠΟΥΛΟΣ

